**Projektas**

**PLUNGĖS RAJONO SAVIVALDYBĖS TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2021 M. GRUODŽIO 27 D. SPRENDIMO NR. T1-319 „DĖL GYVENTOJŲ INICIATYVŲ, SKIRTŲ GYVENAMAJAI APLINKAI IR VIEŠAJAI INFRASTRUKTŪRAI GERINTI IR KURTI, PROJEKTŲ IDĖJŲ ATRANKOS IR FINANSAVIMO TVARKOS APRAŠO PATVIRTINIMO“ PAKEITIMO**

2022 m. vasario 10 d. Nr. T1-

Plungė

Plungės rajono savivaldybės taryba nusprendžia:

Pakeisti Gyventojų iniciatyvų, skirtų gyvenamajai aplinkai ir viešajai infrastruktūrai gerinti ir kurti, projektų idėjų atrankos ir finansavimo tvarkos aprašo, patvirtinto Plungės rajono savivaldybės tarybos 2021 m. gruodžio 27 d. sprendimu Nr.T1-319 „Dėl Gyventojų iniciatyvų, skirtų gyvenamajai aplinkai ir viešajai infrastruktūrai gerinti ir kurti, projektų idėjų atrankos ir finansavimo tvarkos aprašo patvirtinimo“:

1. Aprašo 4.1; 6; 10.1; 16.6; 22 punktus ir juos išdėstyti taip:

„4.1. **Pareiškėjas** – savivaldybėje gyvenamąją vietą deklaravęs gyventojas, ne jaunesnis nei 18 metų, siūlantis gyvenamajai aplinkai ir viešajai infrastruktūrai gerinti ir kurti projektų idėjas ir surinkęs ne mažiau nei 10 savivaldybėje gyvenamąją vietą deklaravusių gyventojų raštiškų pritarimų, palaikančių projekto idėjos pasiūlymą;“

„6. Projektų idėjų pasiūlymus gali teikti savivaldybėje gyvenamąją vietą deklaravę ne jaunesni nei 18 metų gyventojai.“

„10.1. prie Projekto idėjos pasiūlymo turi būti pateiktas Pritarimas projekto idėjai: 10 savivaldybėje gyvenamąją vietą deklaravusių ir ne jaunesnių nei 18 metų gyventojų sąrašas (Tvarkos aprašo 2 priedas);“

„16.6. Pareiškėjas ir Projekto idėjai pritariantys gyventojai yra savivaldybėje gyvenamąją vietą deklaravę ne jaunesni nei 18 metų gyventojai;“

„22. Savivaldybėje gyvenamąją vietą deklaravę gyventojai, ne jaunesni nei 18 metų, pritarimą Projektų įgyvendinimui išreiškia balsavimu.“

2. Aprašo 2 priedo „Pritarimas projekto idėjai“ pirmame sakinyje nurodytą savivaldybės gyventojo amžių ir sakinio dalį rašyti taip:

„Patvirtinu, kad esu Plungės rajono savivaldybės gyventojas, turintis 18 metų, ir esu susipažinęs su...“

Savivaldybės meras

SUDERINTA:

Administracijos direktorius M. Kaunas

Kalbos tvarkytojas A. Eidukaitis

Juridinio ir personalo administravimo skyriaus vedėjas V. Tumas

Finansų ir biudžeto skyriaus vedėja D. Mažeikienė

Strateginio planavimo ir investicijų skyriaus vedėja Ž. Vaitkuvienė

Sprendimą rengė Strateginio planavimo ir investicijų skyriaus vyr. specialistė E. Makarevičienė

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2021 M. GRUODŽIO 27 D. SPRENDIMO NR. T1-319 „DĖL GYVENTOJŲ INICIATYVŲ, SKIRTŲ GYVENAMAJAI APLINKAI IR VIEŠAJAI INFRASTRUKTŪRAI GERINTI IR KURTI, PROJEKTŲ IDĖJŲ ATRANKOS IR FINANSAVIMO TVARKOS APRAŠO PATVIRTINIMO“ PAKEITIMO“**

2022 m. sausio 25 d.

Plungė

**1. Parengto teisės akto projekto tikslai, uždaviniai, problemos esmė.**

Dalyvaujamasis biudžetas – tai būdas kartu su gyventojais spręsti viešųjų lėšų panaudojimo klausimus, kai gyventojai patys siūlo idėjas Savivaldybei ir balsuodami renka labiausiai patikusias.

**2. Kaip šiuo metu yra sprendžiami projekte aptarti klausimai.**

Nesprendžiami.

**3. Kodėl būtina priimti sprendimą, kokių pozityvių rezultatų laukiama.**

Aprašo 4.1; 6; 10.1; 16.6; 22 punktai neatitinka Lietuvos Respublikos vietos savivaldos įstatymo  galiojančios suvestinės redakcijos (40 straipsnio „Apklausos principai“, 3 dalis) reikalavimų:

„3. Apklausą inicijuoti ir joje dalyvauti gali asmenys, kuriems apklausos dieną yra suėję 18 metų ir kurie savo gyvenamąją vietą yra deklaravę tos savivaldybės teritorijoje arba kurie yra įtraukti į gyvenamosios vietos nedeklaravusių asmenų apskaitą toje savivaldybėje. Šiam reikalavimui užtikrinti tvarkomi asmens duomenys: asmens vardas, pavardė, gimimo data ir gyvenamosios vietos adresas.“

Plungės rajono savivaldybės vietos gyventojų apklausos organizavimo tvarkos aprašo 4 punkto nuostata teigia:

„ 4. Apklausą inicijuoti, joje dalyvauti gali asmenys, kuriems apklausos dieną yra suėję 18 metų ir kurie savo gyvenamąją vietą yra deklaravę tos savivaldybės teritorijoje arba kurie yra įtraukti į gyvenamosios vietos nedeklaravusių asmenų apskaitą toje savivaldybėje. Šiam reikalavimui užtikrinti tvarkomi asmens duomenys: asmens vardas, pavardė, gimimo data ir gyvenamosios vietos adresas.“

Todėl Aprašo punktai keičiami.

**4. Siūlomos teisinio reguliavimo nuostatos.**

Patvirtinus Plungės rajono savivaldybės tarybos sprendimą, bus gautas pritarimas pakeisti Tvarkos aprašą.

**5. Pateikti skaičiavimus, išlaidų sąmatas, nurodyti finansavimo šaltinius.**

2022 m. iš Savivaldybės biudžeto lėšų planuojama skirti 100 tūkst. eurų gyventojų iniciatyvoms pagal Aprašą įgyvendinti.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.**

Nereikės.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.**

Korupcijos pasireiškimo tikimybės, priėmus šį sprendimą, nėra, vertinimas nėra reikalingas.

**8. Nurodyti, kieno iniciatyva sprendimo projektas yra parengtas.**

Savivaldybės administracijos.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Neskelbtinos informacijos nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Norminis teisės aktas viešinamas.

**11. Kita svarbi informacija.**

Nėra

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

Sprendimą rengė Strateginio planavimo ir investicijų skyriaus vyr. specialistė E. Makarevičienė