**SOCIALINĖS PARAMOS SKYRIAUS INFORMACIJA**

Socialiai saugios ir sveikos aplinkos kūrimo programos tikslas – integruoti socialiai pažeidžiamus asmenis į visuomenę, mažinti jų atskirtį bei tenkinti būtinuosius poreikius panaudojant efektyvias socialinės paramos priemones. Pagrindiniai uždaviniai – valstybės ir Savivaldybės teikiamos paramos organizavimas. Pranešėja taip pat informavo, kad organizuojamas trumpalaikės ir ilgalaikės dienos, atokvėpio paslaugų bei asmeninės pagalbos teikimas. Paslaugos teikiamos senyvo amžiaus ir negalią turintiems asmenims, negalintiems pasirūpinti savimi, neįgaliems asmenims, šeimoms ir jų vaikams bei specialiuosius poreikius turintiems asmenims. Paslaugos teikiamos asmens namuose, dienos centruose bei stacionariose globos įstaigose, bendruomeniniuose vaikų globos namuose. Teikiama socialinės priežiūros paslaugos šeimoms ir vaikams, patiriantiems socialinę riziką. Vienas didžiausių socialinių paslaugų teikėjų Savivaldybėje išlieka Plungės socialinių paslaugų centras. Centre teikiamos ***keturiolikos*** rūšių paslaugos: paramos šeimoms, pagalbos namuose, dienos užimtumo, integralios pagalbos, labdaros valgyklos, neįgaliųjų aprūpinimo techninės pagalbos priemonėmis, specialiojo transporto, bendruomeninių vaikų globos namų, pagalba globėjams (rūpintojams) ir įvaikintojams bei kitos paslaugos.

Plungės krizių centras teikia laikino apnakvindinimo ir apgyvendinimo Nakvynės namuose paslaugas socialinę riziką patiriantiems, iš įkalinimo įstaigų grįžusiems bei senyvo amžiaus asmenims.

Vadovaujantis Savivaldybės tarybos patvirtinta tvarka, mokami pagalbos pinigai šeimoms ir budintiems globėjams, teikiamos vienkartinės, tikslinės ir periodinės pašalpos, mažas pajamas gaunantiems ir vienišiems gyvenantiems bei taikomos įvairios kompensacijų formos, remiama neįgaliųjų nevyriausybinių organizacijų veikla, vykdoma aplinkos ir būsto pritaikymo žmonėms su negalia veikla. Savivaldybės biudžeto lėšomis remiama akredituotų vaikų dienos centrų veikla ir rengiama Užimtumo didinimo programa. Teikiama Europos pagalbos labiausiai skurstantiems asmenims fondo pagalba iš ES paramos lėšų.

Nuo 2022-07-01 Plungės specialiojo ugdymo centre numatytos teikti Socialinės globos paslaugos (ilgalaikės, trumpalaikės, dienos bei atokvėpio) didelių specialiųjų poreikių turintiems vaikams, siekiant suteikti jų orumo nežeminančias gyvenimo sąlygas bei patenkinti būtiniausius poreikius, o jų šeimoms - ugdyti ar stiprinti gebėjimus ir galimybes savarankiškai spręsti savo socialines problemas, padėti įveikti socialinę atskirtį, grįžti į darbo rinką, gauti socialines paslaugas atitinkančias jų individualius poreikius.

2019 m. kovo mėn. įsteigtas VšĮ Plungės bendruomenės centras, kuris Plungės parapijos namuose teikia dienos užimtumo paslaugas neįgaliesiems ir kitiems bendruomenės nariams, kuris finansuojamas Savivaldybės biudžeto lėšomis.