**Projektas**

|  |
| --- |
| **PLUNGĖS RAJONO SAVIVALDYBĖS**  **TARYBA** |
| **SPRENDIMAS** |
| **DĖL PRITARIMO PLUNGĖS RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS PRIEMONIŲ VYKDYMO 2021 METŲ ATASKAITAI** |
|  |
| 2022 m. vasario d. Nr. T1-  Plungė |

Vadovaudamasi Lietuvos Respublikos sveikatos sistemos įstatymo 41 straipsnio 4 dalimi, Lietuvos Respublikos sveikatos apsaugos ministro2019 m.  birželio 3 d. įsakymu Nr. V-656 ,,Dėl Savivaldybės visuomenės sveikatos rėmimo specialiosios programos priemonių vykdymo ataskaitos formos patvirtinimo“, Plungės rajono savivaldybės taryba nusprendžia:

1. Pritarti Plungės rajono savivaldybės visuomenės sveikatos rėmimo specialiosios programos priemonių vykdymo 2021 metų ataskaitai (pridedama).

2. Įgalioti savivaldybės gydytoją Orestą Gerulskienę pateikti Plungės rajono savivaldybės visuomenės sveikatos rėmimo specialiosios programos priemonių vykdymo 2021 metų ataskaitą Lietuvos Respublikos sveikatos apsaugos ministerijai.

Savivaldybės meras

SUDERINTA:

Administracijos direktorius Mindaugas Kaunas

Vyr.specialistė Donata Norvaišienė

Kalbos tvarkytojas Algirdas Eidukaitis

Sprendimo projektą rengė savivaldybės gydytoja Oresta Gerulskienė

PRITARTA

Plungės rajono savivaldybės

tarybos 2022 m. vasario d.

sprendimu Nr. T1-

**PLUNGĖS RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS PRIEMONIŲ VYKDYMO 2021 METŲ ATASKAITA**

**I SKYRIUS**

**SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS LĖŠOS**

|  |  |  |
| --- | --- | --- |
| **Eil. Nr.** | **Savivaldybės visuomenės sveikatos rėmimo specialiosios programos lėšų šaltiniai** | **Surinkta lėšų, Eur** |
| 1. | Savivaldybės biudžeto lėšos | - |
| 2. | Savivaldybės Aplinkos apsaugos rėmimo specialiosios programos lėšos | 16 420 |
| 3. | Savanoriškos fizinių ir juridinių asmenų įmokos | - |
| 4. | Kitos lėšos | - |
| 5. | Lėšų likutis ataskaitinių biudžetinių metų pradžioje | - |
| **Iš viso:** | | **16 420** |

**II SKYRIUS**

**SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS LĖŠOMIS VYKDYTOS PRIEMONĖS**

|  |  |  |  |  |
| --- | --- | --- | --- | --- |
| **Eil. Nr.** | **Programos, priemonės poveikio sritis** | **Vykdytų Savivaldybės visuomenės sveikatos programų, priemonių skaičius** | **Skirta lėšų, Eur** | **Panaudota**  **lėšų, Eur** |
| 1 | 2 | 3 | 4 | 5 |
| 1. Savivaldybės kompleksinės programos | | | | |
| 1.3. | Fizinio aktyvumo skatinimas | 6 | 12 000 | 12 000 |
|  |  |  |  |  |
| 3. Bendruomenių vykdytų programų, priemonių rėmimas | | | | |
| 3.1. | Fizinio aktyvumo skatinimas | 3 | 4 420 | 4 420 |
|  | | | | |
|  |  | **Iš viso lėšų:** | **16 420** | **16 420** |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**SAVIVALDYBĖS GYDYTOJAS**

**AIŠKINAMASIS RAŠTAS**

**PRIE SPRENDIMO PROJEKTO**

**„DĖL PRITARIMO PLUNGĖS RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS PRIEMONIŲ VYKDYMO 2021 METŲ ATASKAITAI“**

2022 m. sausio 24 d.

Plungė

**1. Parengto teisės akto projekto tikslai.** Vadovaudamasi Lietuvos Respublikos sveikatos sistemos įstatymo 41 straipsnio 4 dalimi, Lietuvos Respublikos sveikatos apsaugos ministro2019 m.  birželio 3 d. įsakymu Nr. V-656 ,,Dėl Savivaldybės visuomenės sveikatos rėmimo specialiosios programos priemonių vykdymo ataskaitos formos patvirtinimo“, Plungės rajono savivaldybės taryba pritars Plungės rajono savivaldybės visuomenės sveikatos rėmimo specialiosios programos priemonių vykdymo 2021 metų ataskaitai (pridedama).

**2.** **Kaip šiuo metu yra sprendžiami projekte aptarti klausimai.** Lentelėje pateikiami 9 projektai, vykdyti pagal 2021 metų prioritetines sritis: Programos - Priemonės poveikio sritis - Fizinio aktyvumo skatinimas.

**3. Kodėl būtina priimti sprendimą, kokių pozityvių rezultatų laukiama.** Ataskaitoje pateikiama konsoliduota ir trumpa informacija (pagal nustatytos formos lenteles) apie Savivaldybės visuomenės sveikatos rėmimo specialiosios programos priemonių vykdymą ataskaitiniais biudžetiniais metais.

**4. Siūlomos teisinio reguliavimo nuostatos.**

Bus pritarta Plungės rajono savivaldybės visuomenės sveikatos rėmimo specialiosios programos priemonių vykdymo 2021 metų ataskaitai (pridedama) ir ji bus pateikta Lietuvos Respublikos sveikatos apsaugos ministerijai.

**5. Pateikti skaičiavimai, išlaidų sąmatos, nurodyti finansavimo šaltiniai.** Savivaldybės visuomenės sveikatos rėmimo specialiosios programos finansavimo šaltiniai: 20 procentų - Savivaldybės Aplinkos apsaugos rėmimo specialiosios programos lėšų.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.**

Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertimas.**

Korupcijos pasireiškimo tikimybės, priėmus šį sprendimą, nėra.

**8. Nurodyti, kieno iniciatyva sprendimo projektas yra parengtas.**

Projektas rengtas vykdant Lietuvos Respublikos sveikatos apsaugos ministro2019 m.  birželio 3 d. įsakymą Nr. V-656 ,,Dėl Savivaldybės visuomenės sveikatos rėmimo specialiosios programos priemonių vykdymo ataskaitos formos patvirtinimo“.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijos, skyriams, organizacijoms ir t.t.) patvirtintas sprendimas turi būti išsiųstas.**

Visuomenės sveikatos rėmimo specialiosios programos priemonių vykdymo 2021 metų ataskaita bus išsiųsta Lietuvos Respublikos sveikatos apsaugos ministerijai.

**11. Kita svarbi informacija.**

Nėra.

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

savivaldybės gydytoja Oresta Gerulskienė